CELEX: 32015D1377
Language: fi
Date: 2015-08-07 00:00:00
Title: Komission täytäntöönpanopäätös (EU) 2015/1377, annettu 7 päivänä elokuuta 2015, Ruotsin Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä yrityksen Bonnet AB valmistaman kahden polttopuun katkaisu- ja halkaisulaitteen markkinoille saattamisen kieltämiseksi (tiedoksiannettu numerolla C(2015) 5412) (ETA:n kannalta merkityksellinen teksti)

11.8.2015   
            
            
               FI
            
            
               Euroopan unionin virallinen lehti
            
            
               L 212/37
            
         KOMISSION TÄYTÄNTÖÖNPANOPÄÄTÖS (EU) 2015/1377,
   annettu 7 päivänä elokuuta 2015,
   Ruotsin Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä yrityksen Bonnet AB valmistaman kahden polttopuun katkaisu- ja halkaisulaitteen markkinoille saattamisen kieltämiseksi
   
      
         (tiedoksiannettu numerolla C(2015) 5412)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Ruotsi ilmoitti komissiolle direktiivin 2006/42/EY 11 artiklan 2 kohdassa säädetyn menettelyn mukaisesti toimenpiteestä, jolla kielletään tyyppejä Bonnetklippen ja Brännhultsklippen olevien, yrityksen Bonnet AB, Surgatan, SE-602 28 Norrköping, Ruotsi, valmistamien polttopuun katkaisu- ja halkaisulaitteiden markkinoille saattaminen.
            
         
               (2)
            
            
               Kyseisissä polttopuun katkaisu- ja halkaisulaitteissa oli CE-merkintä direktiivin 2006/42/EY mukaisesti.
            
         
               (3)
            
            
               Syy toimenpiteen toteuttamiseen oli se, että kyseiset polttopuun katkaisu- ja halkaisulaitteet eivät ole niiden olennaisten terveys- ja turvallisuusvaatimusten mukaisia, joista säädetään direktiivin 2006/42/EY liitteessä I olevassa 1.1.2 ja 1.3.7 kohdassa, jotka koskevat turvallistamisen periaatteita ja liikkuvista osista aiheutuvia riskejä. Erityisesti laitteissa ei ollut mitään suojuksia tai muita laitteita suojaamassa liikkuvien osien aiheuttamilta riskeiltä, ja oli mahdollista ulottua vaara-alueeseen laitteiden käytön aikana.
            
         
               (4)
            
            
               Ruotsi ilmoitti valmistajalle puutteista. Valmistaja ryhtyi tarpeellisiin toimenpiteisiin vaatimustenvastaisten tuotteiden poistamiseksi markkinoilta.
            
         
               (5)
            
            
               Ruotsin toimittaman näytön tarkastelu vahvistaa, että tyyppejä Bonnetklippen ja Brännhultsklippen olevat, yrityksen Bonnet AB, Surgatan, SE-602 28 Norrköping, Ruotsi, valmistamat polttopuun katkaisu- ja halkaisulaitteet eivät täytä direktiivissä 2006/42/EY säädettyjä olennaisia terveys- ja turvallisuusvaatimuksia ja että tämä vaatimustenvastaisuus aiheuttaa käyttäjille vakavan loukkaantumisriskin. Sen vuoksi on aiheellista pitää Ruotsin toteuttamaa toimenpidettä perusteltuna,
            
         ON HYVÄKSYNYT TÄMÄN PÄÄTÖKSEN:
   1 artikla
   Ruotsin toteuttama toimenpide, jolla kielletään tyyppejä Bonnetklippen ja Brännhultsklippen olevien, yrityksen Bonnet AB, Surgatan, SE-602 28 Norrköping, Ruotsi, valmistamien polttopuun katkaisu- ja halkaisulaitteiden markkinoille saattaminen, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä elokuuta 2015.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 157, 9.6.2006, s. 24.